Sursa: www.afir.info

ANEXA 9

**INSTRUCȚIUNI PRIVIND EVITAREA CREĂRII DE CONDIȚII ARTIFICIALE ÎN ACCESAREA PNDR 2014-2020**

1. **elementele de identificare a condiţiilor artificiale**

**Stabilirea creării de condiții artificiale se constată în situația în care sunt îndeplinite cumulativ două tipuri de indicii temeinice denumite elemente obiective și elemente subiective, astfel:**

1. existența unor împrejurări de natură obiectivă **(elemente obiective),**
2. existența unei coordonări intenționate (deliberate) între solicitant și o terță persoană/terțe persoane **(elemente subiective).**
3. **Elementele obiective** sunt cele care arată că prin implementarea proiectului respectiv nu se pot îndeplini obiectivele masurii de sprijin, se acorda un avantaj nejustificat beneficiarului/altor entități terțe/ se creează un obstacol considerabil în calea atingerii finalității urmărite prin schema de ajutor.
4. **Elementele subiective** sunt acele situaţii/fapte (indicatori/premise) prin care se creează aparenţa unui solicitant/proiect eligibil sau prin care, în cadrul proiectului, sunt introduse anumite componente/activități ce au doar scopul obținerii unor avantaje necuvenite din punct de vedere al scorării.

Scopul urmărit prin crearea condițiilor artificiale este contrar obiectivelor stabilite prin reglementările nationale si/sau europene aplicabile și fișele tehnice ale măsurilor/submăsurilor din PNDR.

1. **PRINCIPII GENERALE DE ANALIZĂ A INDICATORILOR ȘI PRECIZĂRI METODOLOGICE PENTRU IDENTIFICAREA CREĂRII CONDIȚIILOR ARTIFICIALE**
2. Prin Art. 60 din Regulamentul 1306/2013 se prevede că: „fără a aduce atingere dispozițiilor specifice, **nu se acorda nici un avantaj** prevăzut în cadrul legislației agricole sectoriale persoanelor fizice sau juridice în privința cărora s-a stabilit că **au fost create în mod artificial** condițiile cerute în vederea obținerii acelor avantaje, contrar obiectivelor legislației”.

**Se consideră conditii artificiale, acele condiții create în mod voluntar de către solicitanţi, în scopul**  obtinerii unui avantaj (iniţial necuvenit) oferit prin programul/măsura/submăsura în cauză, cum ar fi:

1. creare de condiții artificiale în vederea încadrarii solicitantului în categoriile de solicitanti eligibili și/sau a îndeplinirii unei/unor condiții de eligibilitate specifice măsurii/submăsurii
2. creare de condiții artificiale prin existența **unui beneficiar formal** (solicitantul/beneficiarul direct de fonduri) si **a unui beneficiar real** (indirect) al finanțării, ca persoane fizice și/sau juridice distincte sau identice
3. creare de condiții artificiale în vederea obținerii unei **încadrări mai avantajoase** în sistemul principiilor și criteriilor de selecție.
4. creare de condiții artificiale în vederea obținerii unui procent suplimentar al intensității*/*plafon mai mare al sprijinului comparativ cu cel la care proiectul și/sau solicitantul/beneficiarul ar fi avut dreptul dacă nu s-ar fi creat condiția artificială respectivă.

**Nu se considera condiții artificiale** situațiiile în care se realizează identificarea în documentația prezentată a unor erori materiale sau a corecturilor acestora, deficiențe care, pe parcursul verificărilor efectuate și a clarificărilor transmise de solicitanți cu ocazia solicitării informațiilor suplimentare nu sunt dovedite că au scop ilicit.”

1. **Pentru constatarea creări unei condiții artificiale**, este necesar să se identifice în documentația analizată **cel puțin un obiectiv general sau specific** aferent legislației agricole sectoriale precizat în reglementările naționale/europene aplicabile și/sau în fișele tehnice ale măsurilor/submăsurilor, **încălcat prin crearea respectivei condiții artificiale.**
2. **PRINCIPII SPECIFICE PENTRU MASURA M2/2A CARE CONDUC LA SUSPICIUNEA POTRIVIT CĂREIA CONDIȚIILE DE ELIGIBILITATE ȘI SELECȚIE AU FOST CREATE ÎN MOD ARTIFICIAL ÎN VEDEREA OBȚINERII UNUI AVANTAJ CONTRAR OBIECTIVELOR LEGISLAȚIEI.**

|  |  |  |
| --- | --- | --- |
| **1** | **Avantaj vizat:** **Criteriu de eligibilitate:****VERIFICAREA CRITERIILOR DE ELIGIBILITATE A PROIECTULUI** | - Solicitantul nu se încadreaza în categoria solicitanților eligibili pentru finanțare- Solicitantul va demonstra că profitul mediu anual (ca medie a ultimilor trei ani fiscali) nu depășește de 4 ori valoarea sprijinului solicitat.- Solicitantul este înregistrat în Registrul debitorilor AFIR ( pâna la contractare acesta trebuie să achite debitul catre AFIR). |
| **1a** | **Premisă de creare Condiții artificiale** | Crearea unei entități juridice noi (solicitant de fonduri) de catre asociati/actionari majoritari, administrator/I ai altor entitati juridice cu același tip de activitate față de tipul de activitate finanțabil prin proiect.  |
| **1b** | **Stare de fapt care indica o suspiciune de creare de condiții artificiale** | Sunt identificați **indicatori** care conduc la concluzia **că o entitate juridică**  **existentă (care intră sub incidența restricțiilor de eligibilitate)** /asociatii/acționarii /administratorii ai acesteia **a**/**au creat o noua o entitate juridică** prin care accesează fondurile FEADR prin eludarea criteriilor restrictive, dar aceasta/acestia continua să dețină controlul asupra solicitantului sau a producției acestuia? (**ex de elemente ce pot fi identificate**: finanțarea investițiilor noii entități juridice de către cea veche prin împrumuturi sau plăți nejustificate, cedarea voluntară/vanzarea de terenuri/mijloace de producție care sunt folosite în continuare în comun, integrarea fluxurilor de producție prin **preluarea semnificativă a producției\***)  |
| **1c** | **Măsuri luate în cazul confirmării creării de condiții artificiale** | 1. **În etapa de verificare a Cererii de Finantare**

Declararea Cererii de Finanțare ca fiind neeligibilă și retragerea acesteia din procesul de selecție1. **În etapa de verificarea cererilor de plată**

Declararea Cerereii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare. |
| **2** | **Avantaj vizat:** **Criteriu: Stabilirea intensităţii sprijinului public** | În cazul fermelor având dimensiunea economică **până la 500.000 SO**Rata sprijinului public nerambursabil **va fi de 50%** din totalul cheltuielilor eligibile În cazul fermelor având dimensiunea economică **peste 500.000 SO** Rata sprijinului public nerambursabil **va fi de 30%.** |
| **2a** | **Premisă de creare Condiții artificiale** | a - Diminuarea dimensiunii economice a fermei **sub 500.000 SO**, prin cedarea voluntară către terți a unor suprafeţe de teren /a unui număr de animale/infrastructură de producție b - Constituirea unei ferme care se încadrează în plafonul de **500.000 SO**  prin preluarea voluntară de la terți a unor suprafeţe de teren /a unui număr de animale/infrastructură de producție cedate în mod voluntar de către terți |
| **2b** | **Stare de fapt care indica o suspiciune de creare de condiții artificiale** | 1. Solicitantul/beneficiarul a cedat voluntar o parte din terenurile/efectivele de animale, mijloace de productie deținute, **către un terț cu același tip de activitate**, dar continuă să dețină controlul asupra solicitantului prin prestarea semnificativă a lucrarilor agricole și/sau prin **preluarea semnificativă a producției\*** de la societatea căreia i-a cedat voluntar terenurile/efectivele de animale, mijloace de productie.
2. Solicitantul/beneficiarul și-a constituit ferma prin preluarea terenurilor/efectivelor de animale/mijloace de productie, de la un terț **cu același tip de activitate**, care i le-a cedat voluntar iar cedentul continuă să detina controlul asupra solicitantului prin prestarea semnificativă a lucrărilor agricole și/sau realizează **preluarea semnificativă a producției\*** de la societatea careia i-a cedat voluntar terenurile/efectivele de animale, mijloace de productie.
 |
| **2c** | **Măsuri luate în cazul confirmării creării de condiții artificiale** | 1. **În etapa de verificare a Cererii de Finantare**

Declararea Cerereii de Finanțare ca fiind neeligibilă și retragerea acesteia din procesul de selecție1. **În etapa de verificare a cererilor de plată**

Declararea Cerereii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare. |
| **3** | **Avantaj vizat:** **Criteriu: Stabilirea intensităţii sprijinului public** |  Intensitatea sprijinului nerambursabil se va putea majora cu **20 puncte procentuale suplimentare**, dar rata sprijinului combinat **nu poate depăși 90%** în cazul fermelor mici și medii (**cu dimensiunea până la 250.000 SO**), respectiv **70%** în cazul fermelor având între 250.000 și 500.000 SO. |
| **3a** | **Premisă de creare Condiții artificiale** | a- Diminuarea dimensiunii economice a fermei **sub 250.000 SO**, prin cedarea voluntară către terți a unor suprafeţe de teren /a unui număr de animale/ infrastructură de producție.b - Constituirea unei exploatații care se încadrează în plafonul de **250.000 SO**  prin preluarea de la terți a unor suprafeţe de teren /a unui număr de animale/ infrastructură de producție cedate in mod voluntar de catre terti.  |
| **3b** | **Stare de fapt care indica o suspiciune de creare de condiții artificiale** | a- Solicitantul/beneficiarul a cedat voluntar o parte din terenurile/efectivele de animale/infrastructură de productie deținute, **către un terț cu același tip de activitate**, dar continuă să dețină controlul asupra solicitantului prin prestarea semnificativă a lucrarilor agricole și/sau realizează **preluarea semnificativă a producției\*** de la societatea careia i-a cedat în mod voluntar terenurile/efectivele de animale/ infrastructură de producție. b- Solicitantul/beneficiarul și-a constituit ferma prin preluarea terenurilor/ efectivelor de animale/ mijloace de producție, de la **un terț** **cu același tip de activitate** care i le-a cedat în mod voluntar, iar cedentul continuă să dețină controlul asupra solicitantului prin prestarea semnificativă a lucrarilor agricole și/ sau realizează **preluarea semnificativă a producției\*** de la societatea careia i-a cedat în mod voluntar terenurile/efectivele de animale, mijloace de productie. |
| **3c** | **Măsuri luate în cazul confirmării creării de condiții artificiale** | 1. **În etapa de verificare a Cererii de Finantare**

Declararea Cererii de Finanțare ca fiind neeligibilă și retragerea acesteia din procesul de selecție.1. **În etapa de verificarea cererilor de plată**

Declararea Cerereii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare. |
| **4** | **Avantaj vizat:** **Criteriu: Stabilirea intensităţii sprijinului public** |  Intensitatea sprijinului nerambursabil se va putea majora cu **20 puncte procentuale suplimentare**, dar rata sprijinului combinat **nu poate depăși 90%** în cazul **:*** Investiţiilor realizate de tinerii fermieri, **cu vârsta sub 40 de ani**, la data depunerii cererii de finanţare (așa cum sunt definiți la art. 2 al R (UE) nr. 1305/2013.
 |
| **4a** | **Premisă de creare Condiții artificiale** | Asociatul/acționarul unic/majoritar/, persoana cu varsta sub 40 de ani **nu este cel care conduce efectiv societatea (nu deține controlul în mod efectiv, chiar dacă este asociat/actionar unic sau deține majoritatea absolută a părților sociale/acțiunilor-peste 50%** si deține calitatea de unic administrator**)** |
| **4b** | **Stare de fapt care indica o suspiciune de creare de condiții artificiale** | Asociatul /acționarul unic/majoritar/, în calitate de unic administrator**, persoana cu varsta sub 40** de ani **NU** este cel care semneaza în mod sistematic documentele legate de activitatea economica a societății (documente de finantare, documente de plata, contracte, etc), existând o practică frecventă și/sau nejustificată de delegare/împuternicire către alte persoane a atribuțiilor sale. |
| **4c** | **Măsuri luate în cazul confirmării creării de condiții artificiale** | 1. **În etapa de verificare a Cererii de Finantare**

Diminuarea corespunzatoare a ratei si a cuantumului sprijinului public vizate prin crearea conditiei artificiale. 1. **În etapa de verificarea cererilor de plată**

Diminuarea corespunzatoare a ratei si a cuantumului sprijinului public vizate prin crearea conditiei artificiale, constituirea unui debit (dacă este cazul) pentru recuperarea sumelor suplimentare plătite în cazul eventualelor tranșe de plată anterioare. |
| **5** | **Avantaj vizat:** **Criteriu de selectie: Principiul nivelului de calificare în domeniul agricol al managerului exploataţiei agricole** | Managerul exploataţiei deține calificare în raport cu activitatea prevăzută prin proiect, în funcție de:(1) studii superioare  **10 p**(2) studii liceale sau postliceale **8 p**(3) școli profesionale sau formare profesională care conferă un nivel minim de calificare în domeniu agricol  **6 p** |
| **5a** | **Premisă de creare Condiții artificiale** |  Managerul exploataţiei, care deține calificare în raport cu activitatea prevăzută prin proiect **nu este cel care conduce efectiv exploatația, respectiv activitatea agricolă a solicitantului.** |
| **5b** | **Stare de fapt care indica o suspiciune de creare de condiții artificiale** |  Managerul exploataţiei ***(reprezentantul legal sau o altă persoană din conducerea solicitantului care are atribuțiile directe legate de conducerea, organizarea, planificarea și controlul proceselor de producție specifice sectorului agricol al solicitantului)*** care deține calificare în raport cu activitatea prevăzută prin proiect NU semneaza documentele legate de activitatea tehnica si/sau economica a exploatatiei ( documente de finantare, documente de plata, contracte, etc), existând o practică frecventă și/sau nejustificată de delegare/împuternicire către alte persoane a atribuțiilor sale. |
| **5c** | **Măsuri luate în cazul confirmării creării de condiții artificiale** | 1. **În etapa de verificare a Cererii de Finantare**

Recalcularea de către expertul evaluator a punctajului făra punctele aferente criteriului pentru care au fost depistate condiții artificiale.1. **În etapa de verificarea cererilor de plată**

Recalcularea punctajului verificarea în raportul de selecție aferent, dacă proiectul ar fi fost selectat spre finanțare cu punctajul refăcut. În situația în care proiectul **nu ar fi fost selectat spre finanțare cu punctajul** se va proceda la declararea Cerereii de Finanțare ca **fiind neeligibilă**, rezilierea Contractului de Finanțare încheiat cu AFIR, constituirea unui debit(dacă este cazul) pentru recuperarea eventualelor tranșe de plată anterioare. |

**\* se consideră** **preluarea semnificativă a producției** : situația în care solicitantul/beneficiarul desface/prevede desfacerea producției realizată/prevăzută în proportie **de peste 75% din Cifra de Afaceri** către un singur alt agent economic

**Important**

**În etapa de verificare a Cererii de Finanțare, decizia privind constatarea creări unei condiții artificiale se ia după parcurgerea următorilor pași:**

* Sintetizarea elementelor identificate și comunicarea acestora solicitantului prin intermediul unei notificări, prin care se solicită totodata exprimarea unui punct de vedere într-un termen procedural;
* Analizarea punctului de vedere exprimat de beneficiar (daca acesta îl transmite în termenul procedural comunicat)
* Declararea Cererii de Finantare ca fiind neeligibilă din cauza identificării unor condiții artificiale create de solicitant, prezentându-se **în mod fundamentat** la rubrica observații **în fișa de verificare E1.2**, modul în care a fost **încălcat prin crearea respectivei condiții artificiale cel puțin un obiectiv general sau specific** aferent legislatiei agricole sectoriale precizat în reglementările comunitare aplicabile și/sau în fișele tehnice ale măsurilor/submăsurilor**.**

**În etapa de verificare a solicitărilor de plată, decizia privind constatarea creări unei condiții artificiale se ia doar după parcurgerea pașilor procedurali aferenți constatării unei nereguli, astfel** :

* Identificarea și analiza corelării indicatorilor care au condus la constatarea suspiciunii rezonabile de creare a condițiilor artificiale.
* Întocmirea formularului **IRD 0.1** - Suspiciune de neregulă/suspiciune de fraudă
* Întocmirea **Proiectului Procesului Verbal de Constatare** a neregulilor și transmiterea acestuia catre beneficiar pentru exprimarea unui punct de vedere
* Primirea și analiza **punctului de vedere** exprimat de beneficiar(daca acesta îl trimite în termenul procedural comunicat)
* Întocmirea Procesului Verbal de Constatare a neregulilor **în concluziile caruia se va enununța în mod fundamentat** modul în care a fost **încălcat, prin crearea respectivei condiții artificiale, cel puțin un obiectiv general sau specific** aferent legislatiei agricole sectoriale precizat în reglementările naţionale şi/sau europene aplicabile și/sau în fișele tehnice ale măsurilor/submăsurilor**.**

**ATENTIE!**

**În situația în care se constată că solicitantul/beneficiarul nu crează nici un avantaj suplimentar față de criteriile de eligibilitate/selecție, rata de sprijin și/sau cuantumul sprijinului, proiectul acestuia rămâne eligibil, va fi punctat corespunzator și va primi rata sprijinului corespunzator.**

1. **TERMENI ȘI DEFINIȚII**
	* + **Beneficiar real** – acea entitate economică ( persoană fizică autorizată să desfășoare activități economice/întreprinzător (II/IF) sau persoană juridică)) pentru care se prezintă dovezi suficiente că are un beneficiu final, direct sau indirect, în urma obținerii finanțării nerambursabile de către beneficiarul formal (respectiv solicitantul/beneficiarul de fonduri)
		+ **Beneficiar formal -** acea entitate entitate economică ( persoană fizică autorizată să desfășoare activități economice/întreprinzător (II/IF) sau persoană juridică) pentru care se prezintă dovezi suficiente si obiective că a depus o Cerere de Finanțare nerambursabilă cu scopul (ascuns) de a obtine fonduri nerambursabile si de a deservi astfel interesele beneficiarului real
		+ **Indicator -** acea situație reală si obiectiva ce rezultă din elementele prezentate în cadrul cererii de finanțare precum și din elementele rezultate în urma aplicării prevederilor procedurale oficiale în vigoare la data efectuării verificării. Indicatorii pot fi analizați și constatați atât la faza de depunere a cererii de finanțare, la faza incheierii contractului de finanțare, cât și pe perioada de derulare a proiectului până la sfârșitul perioadei de monitorizare.
		+ **Crearea de condiții artificiale** este acea acțiune sau inacțiune deliberată a solicitantului/beneficiarului de fonduri nerambursabile și/sau unui/unor terțe persoane fizice sau juridice care are ca rezultat o modificare a unei situații existente la un moment dat, pentru a beneficia de plati în temeiul schemei de ajutor, urmărind să obțină un avantaj necuvenit, prin acest fapt identificandu-se cumulativ si o cel putin o situatie in care a fost incalcat **cel puțin un obiectiv general sau specific** aferent legislatiei agricole sectoriale precizat în reglementările naţionale si/sau europene aplicabile și/sau în fișele tehnice ale măsurilor/submăsurilor, astfel că finalitatea urmărită prin sub-măsură (acela de dezvoltare a exploataţiei vizate pentru sprijin),nu poate fi atinsă.
		+ „**Aceeași activitate”** sau „acelasi tip de activitate” reprezintă acea situație în care două sau mai multe entități economice desfășoară activități autorizate identificate prin aceeași clasă CAEN (nivel 4 cifre) și realizează produse/servicii/lucrari similare.
		+ **Cedare voluntară** reprezintă acea acțiune prin care o entitate economică (persoană fizică autorizată să desfășoare activități economice/întreprinzător (II/IF) sau persoană juridică) înstrăinează prin orice metodă (vanzare, donatie, etc) elemente aferente mijloacelor fixe ale respectivei entitati economice.